ข่าวดี! “ทีมหมูป่า”ชุดแรกออกถึงหน้าถ้ำหลวงแล้ว!
ข่าวดี! “ทีมหมูป่า”ชุดแรกออกถึงหน้าถ้ำหลวงแล้ว!
8 ก.ค. 2561

ผู้สื่อข่าวรายงานว่า จากกรณีภารกิจช่วยชีวิต 13 ชีวิต ทีมหมูป่า ซึ่งติดอยู่ในถ้ำหลวงเป็นวันที่ 16 แล้วนั้น ในวันนี้ (8ก.ค.) ศูนย์อำนวยการร่วมค้นหาผู้สูญหายในวนอุทยานถ้ำหลวง-ขุนน้ำนางนอน โดยนายณรงค์ศักดิ์ โอสถธนากร อดีต ผวจ.เชียงราย ในฐานะผู้บัญชาการศูนย์อำนวยการร่วมฯ ได้แถลงข่าวว่า วันนี้จะเริ่มต้นทำภารกิจสำคัญในการนำตัวทั้ง 13 ชีวิต ออกจากถ้ำ และคาดว่าหากเป็นไปตามที่ตั้งเป้าหมายไว้คนแรกที่จะออกจากถ้ำน่าจะออกมาเวลาประมาณ 21.00 น.ของวันนี้
ล่าสุดวันนี้(8 ก.ค.)เมื่อเวลา 17.45 น. ที่ วนอุทธยาน ถ้ำหลวงขุนน้ำนางนอน อ.แม่สาย จ.เชียงราย ผู้สื่อข่าวรายงานว่า 2 ในสมาชิกทีมหมูป่า เดินทางมาถึงบริเวณหน้าถ้ำหลวงขุนน้ำนอนแล้ว ซึ่งรายงานเบื้องต้น พบว่า เด็กสามารถเดินได้ด้วยตัวเอง ขณะนี้ อยู่ในเต้นท์แพทย์สนาม เพื่อตรวจสอบร่างกาย
โดยในเวลา 17.50 น. พล.อ.อนุพงษ์ เผ่าจินดา มาถึงหน้าทางเข้าถ้ำหลวง แต่ยังเข้าไม่ได้ เพราะรถพยาบาลกำลังจะพาหมูป่าคนแรกออกมาเร็วๆ นี้ ส่วนคนที่ 2 ก็มาถึงจุดคัดกรองแล้ว
ขณะนี้ทางเจ้าหน้าที่ได้แสตนบายรถพยาบาลทั้งหมด 13 คัน ไว้รอที่บริเวณปากทางเข้าถ้ำแล้ว พร้อมกันนั้น บริเวณลานจอดเฮลิคอปเตอร์ มีการเตรียมความพร้อมเพื่อลำเลียงทีมหมูป่าไปยังโรงพยาบาลแล้ว หากมีความคืบหนี้เพิ่มเติมทีมงาน“ข่าวหุ้นธุรกิจออนไลน์”จะนำมารายงานเพิ่มเติมอีกครั้ง
ขอบคุณข้อมูลจาก เว็บไซต์ข่าวสด